Պեդրո Ժերոմել

Պեդրո Ժերոմել (պորտ.՝ Pedro Geromel, սեպտեմբերի 21, 1985(1985-09-21), Սան Պաուլո, Բրազիլիա), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Գրեմիոյի և Բրազիլիայի ազգային հավաքականի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Վաղ կարիերա ===
Ժերոմելը ծնվել է Սան Պաուլոյում։ 2003 թվականին նա Էլիասի հետ Պալմեյրասից միացավ Շավիշի ակադեմիային։ Իր պրոֆեսիոնալ դեբյուտը նշեց 2004-05 մրցաշրջանում՝ Պորտուգալիայի երկրորդ դիվիզիոնում։
2005 թվականի ամռանը Ժերոմելը 4 տարվա պայմանագիր կնքեց Վիտորիա Գիմարայնշի հետ։ Իր դեբյուտը նշեց սեպտեմբերի 9-ին՝ Բրագայի դեմ խաղում։ Իր առաջին հանդիպումը եվրոպական մրցաշարերում անցկացրեց սեպտեմբերի 15-ին՝ ՈՒԵՖԱ Գավաթի Վիսլա Կրակովի դեմ խաղում։ 2005-06 մրցաշրջանում Ժերոմելը Վիտորիայի հետ դուրս մնաց Պորտուգալիայի բարձրագույն դիվիզիոնից, սակայն հաջորդ տարի վերադարձավ Պրիմեյրա Լիգա։ Իր առաջին գոլը ակումբի կազմում բրազիլացին խփեց 2007 թվականի սեպտեմբերի 30-ին՝ Բրագայի դեմ խաղում։ 2007-08 մրցաշրջանում նա, ըստ օնլայն քվեարկության, ճանաչվեց Պորտուգալիայի առաջնության լավագույն ֆուտբոլիստը՝ առաջ անցնելով Լիսանդրո Լոպեսից և Լուչո Գոնսալեսից։ Գիմարայնշի կազմում Ժերոմելը անցկացրեց  3 մրցաշրջան՝ մասնակցելով 69 հանդիպման և դառնալով 1 գոլի հեղինակ։


=== Քյոլն ===
2008 թվականի հունիսի 30-ին Ժերոմելը տեղափոխվեց Քյոլն։ Իր դեբյուտը ակումբի կազմում նշեց օգոստոսի 7-ին՝ Ցվայբրյուկենի դեմ խաղում։ Իր առաջին հանդիպումը Բունդեսլիգայում անցկացրեց օգոստոսի 16-ին՝ Վոլֆսբուրգի դեմ խաղում։ Իր առաջին գոլը ակումբի կազմում խփեց նոյեմբերի 7-ին՝ Հանովերի դեմ խաղում։ Ժերոմելը միանգամից դարձավ Քյոլնի հիմնական թիմի խաղացող՝ 2009 թվականի ապրիլի 11-ին՝ Բորուսիա Դորտմունդի դեմ խաղում խաղադաշտ դուրս գալով ավագի թևկապով։ Իր առաջին 2 մրցաշրջաններում Ժերոմելը շատ լավ խաղ էր ցուցադրում, ինչի շնորհիվ նրանով սկսեցին հետաքրքրվել Մադրիդի Ռեալը, Յուվենտուսը և Լացիոն, սակայն տրանսֆերը այդպես էլ չկայացավ։
2012 թվականի օգոստոսի 23-ին Ժերոմելը վարձավճարով միացավ Մալյորկային։ Իր դեբյուտը նշեց սեպտեմբերի 16-ին՝ Օսասունայի դեմ խաղում։ Իր առաջին գոլը ակումբի կազմում խփեց նոյեմբերի 1-ին՝ Իսպանիայի գավաթի Դեպորտիվո լա Կորունյայի դեմ խաղում։ Իր առաջին գոլը Լա Լիգայում խփեց 2013 թվականի փետրվարի 9-ին՝ Օսասունայի դեմ խաղում։ 2012-13 մրցաշրջանում բրազիլացին Մալյորկայի հետ դուրս մնաց Սեգունդա Դիվիզիոն։ 2013 թվականի դեկտեմբերին Ժերոմելը վերադարձավ Քյոլն՝ իսպանական ակումբի կազմում անցկացնելով 42 հանդիպում։


=== Գրեմիո ===
2013 թվականի դեկտեմբերին Ժերոմելը 2․5 տարվա վարձավճարով տեղափոխվեց Գրեմիո։ Հետագայում Գրեմիոն գնեց բրազիլացու ամբողջ տրանսֆերը։ Իր դեբյուտը նշեց 2014 թվականի փետրվարի 23-ին՝ Նովու Համբուրգուի դեմ խաղում։ Իր առաջին գոլը խփեց 2015 թվականի ապրիլի 10-ին՝ կրկին Նովու Համբուրգուի դեմ խաղում։ 2016 թվականին Ժերոմելը Գրեմիոյի հետ հաղթեց Բրազիլիայի գավաթը՝ ընդգրկվելով այդ մրցաշրջանի Սերիա A-ի խորհրդանշական հավաքականում։ 2017 թվականին նա նորից ընդգրկվեց Սերիա A-ի տարվա խորհրդանշական հավաքականում՝ այս տարի Գրեմիոյի հետ նվաճելով Լիբերտադորեսի գավաթը։


== Միջազգային կարիերա ==
Բրազիլիայի ազգային հավաքական Ժերոմելը առաջին անգամ հրավիրվեց 2016 թվականի օգոստոսի 27-ին՝ փոխարինելով վնասվածք ստացած Ռոդրիգո Կայոյին։ Իր դեբյուտը ազգային հավաքականի կազմում նշեց 2017 թվականի հունվարի 26-ին՝ Կոլումբիայի դեմ ընկերական խաղում։
2018 թվականի մայիսին Ժերոմելը ընդգրկվեց 2018 թվականի աշխարհի առաջնության համար Բրազիլիայի հավաքականի 23-հոգանոց թիմում։


== Կարիերայի վիճակագրություն ==


=== Ակումբային վիճակագրություն ===
2018 թվականի հունիսի 7-ի դրությամբ


=== Միջազգային վիճակագրություն ===
2018 թվականի հունիսի 7-ի դրությամբ


== Նվաճումներ ==


=== Ակումբային ===
ԳրեմիոԲրազիլիայի գավաթ․ 2016
Լիգա Գաուշու․ 2018
Լիբերտադորեսի գավաթ․ 2017
Ռեկոպա Սուդամերիկանա․ 2018


=== Անհատական ===
Բոլա դե Պրատա․ 2015, 2016, 2017
Սերիա A-ի տարվա խորհրդանշական հավաքական․ 2016, 2017


== Ծանոթագրություններ ==


== Արտաքին հղումներ ==
Ժերոմելի պաշտոնական Ֆեյսբուքի էջը
Ժերոմելի պաշտոնական Տվիտերի էջը
Ժերոմելի պաշտոնական Ինստագրամի էջը
Ժերոմելը transfermarkt-ում
Ժերոմելը soccerbase.com-ում
Ժերոմելը WhoScored.com կայքում
Ժերոմելը Գրեմիոյի պաշտոնական կայքում
Ժերոմելը ՈՒԵՖԱ-ի պաշտոնական կայքում
Ժերոմելը ՖԻՖԱ-ի պաշտոնական կայքում Archived 2018-02-12 at the Wayback Machine.